ai4bharat/Pralekha huggingface dataset:
புதிய மற்றும் புதுப்பிக்கத்தக்க எரிசக்தி அமைச்சகம்
பசுமை ஹைட்ரஜன் மற்றும் பசுமை அம்மோனியா திட்டங்களின் நிதி ஆதரவை அதிகரிக்க புதுப்பிக்கத்த எரிசக்தி மேம்பாட்டு முகமை உறுதிபூண்டுள்ளது: பசுமை ஹைட்ரஜன் மாநாட்டில் ஐஆர்இடிஏ தலைவர் தகவல்
பசுமை ஹைட்ரஜன் துறையின் கணிசமான நிதித் தேவைகளை பூர்த்தி செய்வதில் முக்கிய பங்கு வகிக்க இந்திய புதுப்பிக்கத்தக்க எரிசக்தி மேம்பாட்டு முகமை  தயாராக உள்ளது என அதன் தலைவரும் மேலாண்மை இயக்குநருமான திரு பிரதீப் குமார் தாஸ் கூறியுள்ளார். ஒடிசா அரசு மற்றும் இந்திய தொழில் கூட்டமைப்பின்  கிழக்கு மண்டலம் புவனேஸ்வரில் ஏற்பாடு செய்திருந்த "பசுமை ஹைட்ரஜன் மாநாடு 2023"-ன் தொடக்க அமர்வில் இன்று,  உரையாற்றிய அவர் இதனைத் தெரிவித்தார்.
தேசிய பசுமை ஹைட்ரஜன் இயக்கத்தில் கூறப்பட்டுள்ளபடி, அரசின் தொலைநோக்கு பார்வைக்கு இணங்க, பசுமை ஹைட்ரஜன் துறையின் முழு மதிப்பு சங்கிலிக்கும் நிதி ஆதரவு வழங்குவதில் ஐஆர்இடிஏ உறுதியுடன் உள்ளதாக அவர் கூறினார்.
2030 ஆம் ஆண்டிற்குள் புதைபடிவமற்ற மூலங்களிலிருந்து 500 ஜிகாவாட் மின்சாரத்தை அடையவும், 2070 க்குள் நிகர பூஜ்ஜிய உமிழ்வு என்ற இலக்கை அடையவும் இந்தியா நிர்ணயித்துள்ள இலக்குகளை அடைய அனைவரும் ஒருங்கிணைந்து செயல்பட வேண்டும் என்று அவர் கேட்டுக் கொண்டார்.
ஒடிசா மாநிலம் ஏற்கனவே எஃகு, அலுமினியம், சிமெண்ட் மற்றும் உரங்களை உற்பத்தி செய்வதற்கான கணிசமான திறனைக் கொண்டுள்ளது என்று அவர் கூறினார். சாம்பல் அமோனியாவிலிருந்து பசுமை அம்மோனியாவுக்கு மாறுவது அடுத்த கட்டமாகும் என்று திரு பிரதீர் குமார் தாஸ் தெரிவித்தார்.
(
தகவல் மற்றும் ஒலிபரப்பு அமைச்சகம்
தொலைக்காட்சி மற்றும் வானொலியில் நிகழ்ச்சிகளை பரிமாறிக்கொள்வதற்கான புரிந்துணர்வு ஒப்பந்தத்தில் பிரசார் பாரதி, எகிப்தின் தேசிய ஊடக ஆணையம் கையெழுத்து
தொலைக்காட்சி மற்றும் வானொலியில் நிகழ்ச்சிகளை பரிமாறிக்கொள்வதற்கும், திறன் மேம்பாடு மற்றும் இணை தயாரிப்புகளை மேற்கொள்வதற்கும், வகை செய்யும் புரிந்துணர்வு ஒப்பந்தத்தில் பிரசார் பாரதியும், எகிப்து நாட்டின் தேசிய ஊடக ஆணையமும் கையெழுத்திட்டுள்ளன. மத்திய தகவல் ஒலிபரப்புத் துறை அமைச்சர் திரு அனுராக் சிங் தாக்கூர், எகிப்து அரசின் வெளி விவகாரத்துறை அமைச்சர் திரு சமே ஹாசன் சௌக்ரி ஆகியோர் இந்த ஒப்பந்தத்தில் கையெழுத்திட்டனர். இந்த நிகழ்வின் போது, பிரதமர் திரு நரேந்திர மோடி, எகிப்து அதிபர் ஆகியோர் முன்னிலை வகித்தனர். முன்னதாக, இதுகுறித்து புதுதில்லி ஹைதராபாத் இல்லத்தில் இருதரப்பு பிரதிநிதிகள் பேச்சுவார்த்தை நடத்தினர்.
பொருளாதாரம், தொழில்நுட்பம், சமூக மேம்பாடு, செழுமையான கலாச்சார பாரம்பரியம் குறித்த நிகழ்ச்சிகளில் கவனம் செலுத்தி நாட்டின் முன்னேற்றத்தை உலகின் பல பகுதிகளுக்கு கொண்டு செல்லும் வகையில். டிடி இந்தியா அலை வரிசையை விரிவுப்படுத்தும் பிரசார் பாரதியின் முயற்சிகளில் ஒரு பகுதியாக இந்த புரிந்துணர்வு ஒப்பந்தம் செய்துகொள்ளப்பட்டது. இந்த புரிந்துணர்வு ஒப்பந்தத்தின் கீழ் இரு நாடுகளின் ஒளிபரப்பு நிறுவனங்களும், விளையாட்டு, செய்தி, கலாச்சாரம், பொழுதுப்போக்கு உள்ளிட்ட பல்வேறு நிகழ்ச்சிகளை பரிமாறிக்கொள்ளும் இந்த நிகழ்ச்சிகள் பரஸ்பரம் வானொலி மற்றும் தொலைக்காட்சிகளில் ஒலிபரப்பாகும். இந்த ஒப்பந்தம் 3 ஆண்டுகளுக்கு செல்லுபடியாகும். இணை தயாரிப்புகள், அதிகாரிகளுக்கு பயிற்சி, நவீன தொழில்நுட்பங்களை பயன்படுத்துதல் ஆகியவையும் இதில் இடம்பெறும்.
நாட்டின் பொதுச் சேவை ஒளிபரப்பு நிறுவனமான பிரசார் பாரதி பல்வேறு வெளிநாடுகளுடன் இதுபோன்ற, 39 புரிந்துணர்வு ஒப்பந்தங்களில் கையெழுத்திட்டுள்ளது.
பாதுகாப்பு அமைச்சகம்
கூட்டறிக்கை
செப்டம்பர் 2, 2022 அன்று நடைபெற்ற இந்தியா – சீனா ராணுவ கமாண்டர்கள் நிலையிலான 16-வது சுற்று பேச்சுக்களின் முடிவில் ஏற்பட்ட ஒப்பந்தத்தின் அடிப்படையில், கோக்ரா – ஹாட்ஸ்பிரிங் எல்லைப் பகுதியில் அமைதியை நிலைநாட்ட இந்திய – சீன ராணுவத்தினர் தங்களது படை விலக்கலை தொடங்கியுள்ளனர்.
வணிகம் மற்றும் தொழில்துறை அமைச்சகம்
வெங்காய ஏற்றுமதிக்கான தடை விலக்கப்பட்டது
அனைத்து வகை வெங்காயங்களின் ஏற்றுமதிக்கு விதிக்கப்பட்டிருந்த தடையை 01.01.2021-இல் இருந்து மத்திய அரசு விலக்கிக் கொள்கிறது.
-----
(Visitor Counter : 164
பிரதமர் அலுவலகம்
இந்தியக் கடலோரக் காவல் படை உருவாக்கப்பட்ட இந்த தினத்தில் அப்படை வீரர்களுக்கு பிரதமர் வாழ்த்துக்கள் தெரிவித்தார்.
இந்தியக் கடலோரக் காவல் படை உருவாக்கப்பட்ட இந்த தினத்தில் அப்படை வீரர்களுக்கு பிரதமர் திரு. நரேந்திர மோடி தனது வாழ்த்துக்களைத் தெரிவித்துள்ளார்.
தனது ட்வீட்டில் பிரதமர் இவ்வாறு தெரிவித்துள்ளார்:
”இந்தியக் கடலோரக் காவல் படை உருவாக்கப்பட்ட இந்த தினத்தில் அப்படை வீரர்களுக்கு வாழ்த்துக்கள். போர்க்கால நடவடிக்கையில் மிகவும் முக்கியத்துவம் வாய்ந்த ஒரு நிறுவனமான நமது கடலோரக் காவல் படையில் மிகச் சிறந்த தொழில்நுட்ப வல்லுனர்கள் குழு உள்ளது. இவர்கள் தொடர்ந்து நமது கடலோரப் பகுதிகளைப் பாதுகாக்கின்றனர். அதுமட்டுமல்லாமல் மனித நேய நடவடிக்கைகளிலும் முன்னணியில் நின்று ஈடுபடுகின்றனர்..”
தொழிலாளர் மற்றும் வேலைவாய்ப்பு அமைச்சகம்
தற்சார்பு இந்திய வேலைவாய்ப்பு திட்டத்தின் பயனாளிகள்
கொவிட்-19 தொற்று காலத்தில் வேலையை இழந்தவர்களுக்கு புதிய வேலைவாய்ப்பை ஏற்படுத்தும் வகையில், ஊக்கத்தொகை அளிப்பதற்காக கடந்த 2020 ஆம் ஆண்டு அக்டோபர் 1-ம் தேதி தற்சார்பு இந்திய வேலைவாய்ப்பு திட்டம் தொடங்கப்பட்டது.
தொழிலாளர் வருங்கால வைப்புநிதி திட்டத்தில் பதிவு செய்யப்படாத நிறுவனத்தில் மாதம் ரு.15,000-க்கு கீழே ஊதியம் பெறுபவர்கள் இத்திட்டத்தின்படி பயன்பெற தகுதியுடையவர்கள் ஆவர்.
இத்திட்டத்தின்கீழ் 13.07.2022-ன்படி, நாடு முழுவதும் 59.54 லட்சம் பயனாளிகள் பயனடைந்துள்ளனர். மொத்தம் 75.11 லட்சம் பேர் பதிவு செய்துள்ளனர். இதில் பதிவு செய்துகொள்வதற்கான காலம் 30.06.2021-லிருந்து 31.03.2022 வரை நீட்டிக்கப்பட்டது.
இத்தகவலை மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு ராமேஸ்வர் தெலி மாநிலங்களவையில் எழுத்துப்பூர்வமாக தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843402
ரெயில்வே அமைச்சகம்
ரயில்வே சுகாதார சேவைகளின் தலைமை இயக்குநராக டாக்டர் பிஷ்ணு பிரசாத் நந்தா பொறுப்பேற்பு
ரயில்வே வாரியத்தின், ரயில்வே சுகாதார சேவைகளின் தலைமை இயக்குநராக டாக்டர் பிஷ்ணு பிரசாத் நந்தா, பொறுப்பேற்றுக் கொண்டுள்ளார். ரயில்வே வாரியத்தில் சுகாதாரத்துறையின் தலைமை பொறுப்பில் இணைந்துள்ள டாக்டர் பி பி நந்தா, இதற்கு முன்பு தெற்கு ரயில்வேயின் முதன்மை தலைமை மருத்துவ இயக்குநராக இருந்தார்.
மத்திய பணியாளர் தேர்வாணையத்தின், ஒருங்கிணைக்கப்பட்ட மருத்துவ சேவைகள் தேர்வில், 1983ஆம் ஆண்டு முதலாவதாக தேர்ச்சி பெற்று இந்திய ரயில்வே மருத்துவ சேவைகளில் சேர்ந்தார். 1984 நவம்பரில், தென்கிழக்கு ரயில்வே மண்டலத்தின் காரக்பூர் வட்டார மருத்துவமனையில், பணியில் சேர்ந்த டாக்டர் நந்தா, ரயில்வே மருத்துவ பணிகளில் பல்வேறு உயர் பதவிகளை வகித்துள்ளார்.
தெற்கு ரயில்வேயின் முதன்மை தலைமை மருத்துவ இயக்குநராக இருந்த போது, இந்த மண்டலத்தில் மருந்துகளையும், மருத்துவ உபகரணங்களையும் மின்னணு கொள்முதல் செய்யும் திட்டத்தை செயல்படுத்தினார் என்பது குறிப்பிடத்தக்கது.
(Visitor Counter : 134
ரெயில்வே அமைச்சகம்
சுதந்திர போராட்ட தியாகிகளுக்கு ரயில்வே அமைச்சர் திரு அஸ்வினி வைஷ்ணவ் மரியாதை
வரலாற்றுச் சிறப்புமிக்க செங்கோட்டை வளாகத்தில் விடுதலைப் போராட்ட தியாகிகளுக்கு மரியாதை செலுத்தும் நிகழ்வு மற்றும் ரயில்வே பாதுகாப்புப் படையின் அகில இந்திய மோட்டார் சைக்கிள் பேரணியின் "கொடியேற்றம்" விழாவுக்கு ஏற்பாடு செய்யப்பட்டது. தகவல் தொடர்பு, மின்னணுவியல் மற்றும் தகவல் தொழில்நுட்பம் மற்றும் ரயில்வே துறை அமைச்சர் திரு அஸ்வினி வைஷ்ணவ் தலைமை விருந்தினராக கலந்து கொண்டு, நாட்டின் அனைத்துப் பகுதிகளிலிருந்தும் சுதந்திரப் போராட்டத் தியாகிகள் 6 பேரின் குடும்ப உறுப்பினர்களை கௌரவித்தார். மகாராஷ்டிரத்தைச் சேர்ந்த சிவராம் ஹரி ராஜ்குரு, மேற்கு வங்காளத்தைச் சேர்ந்த குதிராம் போஸ், ஆந்திராவைச் சேர்ந்த அல்லூரி சீதாராம ராஜு, அசாமில் இருந்து குஷால் கோன்வார், ஒரிசாவைச் சேர்ந்த லக்ஷ்மண் நாயக் மற்றும் தெலுங்கானாவைச் சேர்ந்த கோமரம் பீம் ஆகியோர் இந்த திய1கிகள் ஆவர். ரயில்வே துறை இணையமைச்சர் திருமதி. தர்ஷனா ஜர்தோஷ் மற்றும் பலர் இந்நிகழ்வில் கலந்துகொண்டனர்.
செங்கோட்டை வளாகத்தில் ரயில்வே பாதுகாப்புப் படையால் ஏற்பாடு செய்யப்பட்ட 75 மோட்டார் சைக்கிள்கள் அடங்கிய ஆர்பிஎஃப் மோட்டார் சைக்கிள் பேரணியை ரயில்வே அமைச்சர் கொடியசைத்து தொடங்கி வைத்தார்.
நிகழ்ச்சியில் பேசிய ரயில்வே அமைச்சர் அஸ்வினி வைஷ்ணவ், சுதந்திரப் போராட்ட வீரர்களின் தியாகத்தை நினைவுகூர்ந்தார். தியாகிகளின் குடும்ப உறுப்பினர்களை அவர் கவுரவித்தார்.
நமது வருங்கால சந்ததியினருக்கு சிறந்த எதிர்காலத்தை உருவாக்க வேண்டும் என்று வலியுறுத்திய அவர், இந்தியாவின் 100வது சுதந்திர தினத்தை நாம் கொண்டாடும் அமிர்த காலத்தின் முடிவில், இந்தியாவுக்கான எதிர்கால மகிமைக்கான அடித்தளத்தை அமைத்து, அதன் மகிமையின் உச்சத்திற்கு நம் நாட்டைக் கொண்டு செல்ல வேண்டும் என்று கேட்டுக்கொண்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://www.pib.gov.in/PressReleasePage.aspx?PRID=1851574
பிரதமர் அலுவலகம்
நாடு முழுவதும் உள்ள ரயில் நிலையங்களை மறு சீரமைப்பது அரசின் முன்னுரிமை நடவடிக்கை: பிரதமர் திரு நரேந்திர மோடி
குவாலியர் ரயில் நிலையத்தை மறுசீரமைப்பதற்கான பணிகள் நடைபெற்று வருவதற்குப் பிரதமர் திரு. நரேந்திர மோடி பாராட்டுத் தெரிவித்துள்ளார்.
மத்திய ரயில்வே அமைச்சர் திரு. அஸ்வினி வைஷ்ணவ் இது தொடர்பாக எக்ஸ் சமூக வலைதளத்தில் வெளியிட்டுள்ள பதிவைப் பகிர்ந்து அதில் தமது கருத்துகளை பிரதமர் கூறியுள்ளார்.
பிரதமர் எக்ஸ் சமூக வலைதளப் பதிவில் கூறி இருப்பதாவது:
"மிகவும் நல்ல விஷயம்! நாடு முழுவதும் உள்ள ரயில் நிலையங்களை மறு சீரமைப்பது அரசின் முன்னுரிமை நடவடிக்கையாகும். குவாலியர் ரயில் நிலையத்தை அதிநவீன வசதிகளுடன் மேம்படுத்துவதன் மூலம், அந்த நிலையத்திற்கு வரும் பயணிகளின் பயணம் மிகவும் எளிதாக இருக்கும்."
இவ்வாறு பிரதமர் தெரிவித்துள்ளார்.
எரிசக்தி அமைச்சகம்
பொது முடக்க காலத்திலும் என்.டி.பி.சி தடையில்லாமல் மின்சார விநியோகம் செய்கிறது
இந்தியாவின் மிகப்பெரும் மின்சார உற்பத்தி நிறுவனமான என்.டி.பி.சி  நிறுவனத்தின் சக்தியை கொரோனா பெருந்தொற்றால் குறைக்க முடியவில்லை. ஆற்றல் அமைச்சகத்தின் கீழ் செயல்படும் பொதுத்துறை நிறுவனமான தேசிய அனல் மின் உற்பத்திக் கழக லிமிட்டெட்டு  நாட்டிற்குத் தடையில்லாமல் மின்சார விநியோகம் செய்வதை இந்தக் கொரோனா பெருந்தொற்றால் நிறுத்த முடியவில்லை. இந்த மகாரத்தின நிறுவனத்தின் கீழ் உள்ள ஒவ்வொரு மின் உற்பத்தி நிலையமும் சூழ்நிலைக்கு ஏற்ப செயல்படத் தொடங்கின. மின்சாரம் மற்றும் புதிய மற்றும் புதுப்பிக்கத்தக்க ஆற்றலுக்கான மத்திய இணையமைச்சர்  திரு ஆர்.கே.சிங்கின் தலைமையின் கீழ் மின்சார அமைச்சகத்தின் உதவி மற்றும் வழிகாட்டுதலில் இந்த உற்பத்தி நிலையங்கள் தங்களது உற்பத்தி திறன் அளவு வரை மின் உற்பத்தியை மேற்கொண்டு வருகின்றன.
கோவிட்-19 தொற்று உருவாக்கி இருக்கும் நெருக்கடியானது மின்சார பயன்பாட்டின் முக்கியத்துவத்தை வலியுறுத்துவதாக உள்ளது. பொருளாதாரத்தின் பல்வேறு பிரிவுகள் தடையின்றி செயல்பட மின்சாரம் மிகவும் முக்கியமானது ஆகும். மின்சாரம் தடையின்றி தொடர்ச்சியாக விநியோகிக்கப்படுவதற்கு நிலக்கரி விநியோகம் சீராக இருக்க வேண்டும். இதனை என்.டி.பி.சி திறம்பட நிர்வகிக்கிறது.
என்.டி.பி.சி ஊழியர்கள் முன்வரிசையில் நின்று 24 மணி நேரமும் தொடர்ச்சியான மின் விநியோகத்தை உறுதி செய்கின்றனர். என்.டி.பி.சி தனது உற்பத்தி ஆலைகள் அனைத்தும் ஊரடங்கு தொடர்பான வழிகாட்டி நெறிமுறைகளைக் கடைபிடிப்பதோடு சமூக இடைவெளியையும் கடுமையாகக் கடைபிடிக்க வேண்டும் என்று அறிவுறுத்தி உள்ளது. மின்உற்பத்தியைத் தாண்டியும், இந்தப் பொதுத்துறை நிறுவனமானது சமூக நல நடிவடிக்கைகளுக்காக நிறைய நன்கொடையையும் வழங்கி வருகிறது. முன்னுரிமை பெறாத சமுதாயப் பிரிவினர் மற்றும் இடம் பெயர்ந்த தொழிலாளர்களுக்கு ரேஷன் பொருட்களும் மருத்துவ உதவிகளையும் வழங்கி வருகிறது. நாட்டின் ஒவ்வொரு பகுதியும் கோவிட்-19க்கு எதிரான போராட்டத்தில் ஈடுபட்டு வருவதால் அனைத்துப் பகுதிகளுக்கும் போதுமான மின்சாரம் வழங்கப்படுவதை உறுதி செய்யும் வகையில் அன்றாட நிகழ்வுகளை என்.டி.பி.சி கவனமாகக் கண்காணித்து வருகிறது.
(Visitor Counter : 193
பிரதமர் அலுவலகம்
பேட்மிண்டன் இரட்டையர் பிரிவில் ட்ரீசா ஜாலி- காயத்ரி கோபிசந்த் வெண்கலப்பதக்கம் வென்றது குறித்து பிரதமர் பெருமை
பர்மிங்ஹாமில் நடைபெற்று வரும் காமன்வெல்த் 2022 விளையாட்டுப் போட்டியில் பேட்மிண்டன் இரட்டையர் பிரிவில் வெண்கலப்பதக்கம் வென்ற ட்ரீசா ஜாலி- காயத்ரி கோபிசந்த் இணைக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்; “பேட்மிண்டன் இரட்டையர் பிரிவில் ட்ரீசா ஜாலி- காயத்ரி கோபிசந்த் வெண்கலப்பதக்கம் வென்றது பெருமை அளிக்கிறது. காமன்வெல்த் விளையாட்டுப் போட்டியில் பங்கேற்க செல்வதற்கு முன்பாக என்னை சந்தித்த ட்ரீசா, காயத்ரி உடனான நட்பு குறித்து கூறினார். ஆனால் அவர் பதக்கம் வென்றால் எவ்வாறு அதை கொண்டாடுவார் என்பது குறித்து அவர் உறுதியாக தெரிவிக்கவில்லை. தற்போது கொண்டாட்டம் குறித்து அவர் திட்டமிட்டிருப்பார் என்று நான் நம்புகிறேன்” என்று குறிப்பிட்டுள்ளார்.
பிரதமர் அலுவலகம்
நாட்டு மக்களுக்கு பிரதமர் ரம்ஜான் வாழ்த்து
ரம்ஜான் பண்டிகையை முன்னிட்டு, நாட்டு மக்களுக்கு பிரதமர் திரு நரேந்திர மோடி, வாழ்த்து தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘ரம்ஜான் புனித நாளில் வாழ்த்துக்கள். அனைவரின் ஆரோக்கியம் மற்றும் நலனுக்காக பிரார்த்திக்கிறேன். நமது கூட்டு முயற்சிகளால், உலகளாவிய தொற்றை கடந்து, மனித நலனை மேம்படுத்துவதை நோக்கி நாம் பணியாற்றுவோம்.
ஈத் முபாராக்!’’
நிதி அமைச்சகம்
ரூ 4,500 கோடிக்கும் அதிகமான போலி இன்வாய்ஸ்கள் தொடர்பான கும்பலை ஜிஎஸ்டி நுண்ணறிவு தலைமை இயக்குநரகம் கண்டுபிடித்துள்ளது.
சில போலி நிறுவனங்களுக்கு எதிராக ஜிஎஸ்டி நுண்ணறிவு தலைமை இயக்குநரகத்தால் சமீபத்தில் வழக்கு பதிவு செய்யப்பட்டது, இந்த போலி நிறுவனங்களுக்குப் பின்னணியில் உள்ள நபர்களைக் கண்டறிய, ஜிஎஸ்டி தாக்கல்கள் உண்மையில் எந்த இடத்திலிருந்து செய்யப்பட்டன என்பது கண்டறியப்பட்டது.
பின்னர் தில்லியில் உள்ள அந்த வளாகத்தில் 06.01.2022 அன்று சோதனை நடத்தப்பட்டது. தேடுதலின் போது, பல்வேறு வாடிக்கையாளர்களின் நிதிக் கணக்குகளைப் பராமரிப்பதற்காக தனது சர்வரில் 'கிளவுட் ஸ்டோரேஜ்' சேவைகளை வழங்குவதில் உரிமையாளர் ஈடுபட்டிருப்பது கண்டறியப்பட்டது.
சந்தேகத்திற்கிடமான சேவையகங்களில் ஒன்றை ஆய்வு செய்ததில், சில நிறுவனங்களின் விவரங்கள் கண்டறியப்பட்டன. கொல்கத்தாவை சேர்ந்த ஒரு கும்பல் மூலம் இந்த தரவு பராமரிக்கப்படுகிறது என்று உரிமையாளரால் தெரிவிக்கப்பட்டது. இந்த நபர்களின் முகவரி விவரங்கள் உரிமையாளரிடம் இருந்து பெறப்பட்டு, பின்னர் 10.01.2022 அன்று கொல்கத்தாவில் உள்ள பல்வேறு இடங்களில் சோதனை நடத்தப்பட்டது.
கைபேசிகள், காசோலை புத்தகங்கள், பல்வேறு நிறுவனங்களின் முத்திரைகள் மற்றும் சிம் கார்டுகள் உள்ளிட்ட ஏராளமான ஆவணங்கள் சோதனையின் போது பறிமுதல் செய்யப்பட்டன. இந்த நபர்களின் மின்னணு சாதனங்கள், ஆவணங்கள், கைபேசிகள் மற்றும் மின்னஞ்சல் ஆகியவற்றை ஆய்வு செய்ததில், தில்லியில் உள்ள வளாகத்தில் காணப்படும் சர்வரில் உள்ள தரவுகளை தொலைவிலிருந்து இவர்கள் பராமரித்து வருவது கண்டறியப்பட்டுள்ளது.
இந்த சிண்டிகேட் மூலம் 636 நிறுவனங்கள் இயங்கி வருவதை டாலி தரவுகளின் ஆய்வு காட்டுகிறது. ரூ 4520 கோடி மதிப்பிலான போலி இன்வாய்ஸ்கள் இவர்களால் வழங்கப்பட்டுள்ளன. இந்த கும்பலின் மூளையாக செயல்பட்டவர் கைது செய்யப்பட்டுள்ளதோடு, பல்வேறு வங்கி கணக்குகளில் இருந்த ரூ 7 கோடி முடக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1789952
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் திட்டம் 4 ஆண்டுகள் மற்றும் ஆயுஷ்மான் பாரத் டிஜிட்டல் மிஷன் 1 ஆண்டு நிறைவு பெற்றதைக் குறிக்கும் வகையில் இரண்டு-நாள் ஆரோக்கிய மந்தன் 2022 திட்டத்தை மத்திய சுகாதார அமைச்சர் தொடங்கி வைத்தார்
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இன்று  ஆயுஷ்மான் பாரத் திட்டம் 4 ஆண்டுகள் மற்றும் ஆயுஷ்மான் பாரத் டிஜிட்டல் மிஷன் 1 ஆண்டு நிறைவு பெற்றதைக் குறிக்கும் வகையில் இரண்டு-நாள் ஆரோக்கிய மந்தன் 2022 திட்டத்தைத் தொடங்கி வைத்தார்
மத்திய அமைச்சர், இந்த திட்டத்தை மத்திய ரயில்வே, தகவல் தொடர்பு, மின்னணுவியல் மற்றும் தகவல் தொழில்நுட்பத்துறை அமைச்சர் திரு அஷ்வினி வைஷ்ணவ், மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார், நித்தி ஆயோக் உறுப்பினர்  டாக்டர் வினோத் பால், உத்தரகாண்ட் மாநில சுகாதாரத்துறை அமைச்சர் டாக்டர் தன் சிங் ராவத் மற்றும் தேசிய சுகாதார ஆணையத்தின் தலைமை நிர்வாக அதிகாரி டாக்டர் ஆர் எஸ் சர்மா ஆகியோர் முன்னிலையில் தொடங்கி வைத்தார்.
மிகப்பெரிய உலகளாவிய பொது சுகாதார காப்பீட்டுத் திட்டத்தின் மிக முக்கியமான பங்குதாரர்களாக இந்த திட்டத்தின் பயனாளிகள் தான் இருக்கின்றனர் என்று குறிப்பிட்ட டாக்டர் மன்சுக் மாண்டவியா, நாட்டில் 33 மாநிலங்கள்/யூனியன் பிரதேசங்களில் 19 கோடிக்கும் அதிகமான ஆயுஷ்மான் கார்டுகள் தயாரிக்கப்பட்டுள்ளன என்றும் 24 கோடிக்கும் அதிகமான ஆயுஷ்மான் கார்டு
எண்களும் உருவாக்கப்பட்டுள்ளன என்றார்.
இந்த நடவடிக்கை நாட்டின் சுகாதார பதிவுகளை டிஜிட்டல் மயமாக்குவதில் ஒரு முக்கிய மைல்கல்லை பிரதிபலிக்கிறது என்று அவர் மேலும் தெரிவித்தார். தற்போது நாளொன்றுக்கு 4.5 லட்சம் ஆயுஷ்மான் கார்டுகள் தயாரிக்கப்பட்டு வருவதாகவும், விரைவில் தினமும் 10 லட்சம் கார்டுகள் தயாரிக்கப்படும் என்றார்.
அனைத்து மக்களுக்கும் சுகாதார சேவைகள் சென்றடைய வேண்டும் என்பதே அரசின் நோக்கம் என்று அவர் கூறினார்.
நாட்டில் சுகாதார சேவைகளை அணுகுவதில் பணக்காரர்களுக்கும், ஏழைகளுக்கும் இடையிலான இடைவெளியைக் குறைப்பதில் இந்த திட்டம் வெற்றி பெற்றுள்ளது என்று மாண்டவியா கூறினார்.
இந்த நிகழ்வில் பேசிய மத்திய அமைச்சர் அஷ்வினி வைஷ்ணவ், தகவல் தொழில்நுட்பம் மற்றும் சுகாதாரம் ஆகியவை இணைத்து செயலாற்றும் போது, அனைத்து மக்களுக்கும் சுகாதார சேவை கிடைக்கும் என்ற மாண்புமிகு பிரதமரின் தொலைநோக்குப் பார்வையால் சாத்தியமாகி இருக்கின்றது என்றார்.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார் பேசும்போது, சுகாதார சேவைகளில் தொழில்நுட்பத்தை பயன்படுத்துவதில் நாடு முன்னோடியாக இருப்பது மட்டுமல்லாமல், அனைத்து மக்களுக்கும் சிறந்த சுகாதார சேவைகள் கிடைப்பதை உறுதி செய்ய மத்திய அரசு முழுமையாய் செயல்பட்டு வருவதாகவும் அவர் கூறினார்.
டிஜிட்டல் ஹெல்த் எக்ஸ்போவை டாக்டர் மாண்டவியா தொடங்கி வைத்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1862097
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 152.52 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 152.52 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.84 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787030
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 146.70 கோடியைக் கடந்தது
நாட்டில் கடந்த 24 மணி நேரத்தில் 1 கோடிக்கு நெருக்கமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 146.70 கோடியைக்  கடந்தது. 1,57,38,732 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 11,007 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,43,06,414 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.13% சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 190 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 37,379 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,71,830 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.49% சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,54,302 கொவிட் பரிசோதனைகள் செய்யப்பட்டன. இதுவரை சுமார் 68.24 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 2.05% சதவீதமாக உள்ளது. தினசரித் தொற்று விகிதம் 3.24%.சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787309
மனித வள மேம்பாட்டு அமைச்சகம்
தேசிய கல்வி கொள்கைக்கு கேம்ப்ரிட்ஜ் பல்கலைக்கழகம் பாராட்டு
மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’, திரு அரபிந்தோ அமைப்பு ஏற்பாடு செய்திருந்த முதலீடு இல்லா அடிப்படை கற்றலை புதிய முறையில் வழங்குவதை ஊக்குவிப்பது தொடர்பான தேசிய கருத்தரங்கை காணொலி வாயிலாகத் தொடங்கி வைத்தார். திறமையான தலைமை பண்பிற்காக 40 கல்வி அதிகாரிகளையும், கொவிட்-19 பெருந்தொற்றின்போது புதுமை வழிமுறைகளை பின்பற்றி கற்பித்த 26 ஆசிரியர்களையும் மத்திய அமைச்சர் நிகழ்ச்சியில் கௌரவித்தார். மேலும் தொடரின்போது கல்வி அதிகாரிகள் மற்றும் ஆசிரியர்கள் பின்பற்றிய புதுமையான செயல்முறைகள் அடங்கிய மின் புத்தகத்தையும் அவர் வெளியிட்டார்.
நிகழ்ச்சியில் பேசிய அமைச்சர் திரு ரமேஷ் பொக்ரியால் ‘நிஷாங்க்’, தேசிய கல்வி கொள்கை 2020, நாட்டின் கல்வி வரலாற்றின் விரிவான மற்றும் எதிர் காலத்திற்கு உகந்த ஆவணமாக திகழ்வதாக தெரிவித்தார். குழந்தைகளிடையே போட்டி மனப்பான்மையை ஏற்படுத்தி, திறமை மற்றும் நுண் சிந்தனைத் திறனை வளர்க்கும் வகையில் அமைக்கப்பட்டுள்ள தேசிய கல்வி கொள்கை புதிய இந்தியாவுக்கான அடித்தளமாக அமைவதாக அவர் குறிப்பிட்டார்.
உலகின் முன்னணி பல்கலைக்கழகமான கேம்பிரிட்ஜ் பல்கலைக்கழகத்தின் சர்வதேச கல்விக்கான மேலாண் இயக்குனர் திரு ராட் ஸ்மித், இந்தியாவின் தேசிய கல்விக் கொள்கையை வெகுவாக பாராட்டியதோடு கல்வித் துறையில் பல்வேறு சீர்திருத்தங்களை முனைப்புடன் செயல்படுத்தி வருவதாகக் குறிப்பிட்டு, அமைச்சர் திரு ரமேஷ் பொக்ரியால் ‘நிஷாங்கிற்கு’ பாராட்டுகளைத் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1675634
பெண்கள் மற்றும் குழந்தை நலன் அமைச்சகம்
மத்திய பெண்கள் மற்றும் குழந்தை மேம்பாட்டு அமைச்சகத்தின் சார்பாக ஊழல் தடுப்பு விழிப்புணர்வு வாரம்
ஊழல் தடுப்பு நடவடிக்கைகளை மத்திய பெண்கள் மற்றும் குழந்தை மேம்பாட்டு அமைச்சகம் தீவிரமாக மேற்கொண்டு வருகிறது. ஊழலை ஒழிக்கவும், அனைத்து ஆவணங்கள் மற்றும் பணிகளில் வெளிப்படைத் தன்மையை ஊக்குவிக்கவும் மின்னணு அலுவலகமுறையை அமைச்சகம் 100% அமல்படுத்தியுள்ளது. மேலும் அனைத்து கொள்முதல்களும் அரசின் மின்னணு சந்தை தளம் மூலமாகவே மேற்கொள்ளப்படுகிறது.
வெளிப்படைத் தன்மை மற்றும் நேர்மையின் அவசியம் குறித்து அரசு அதிகாரிகளிடையே விழிப்புணர்வை ஏற்படுத்துவதற்காக அக்டோபர் 31 முதல் நவம்பர் 6 வரை ஊழல் தடுப்பு விழிப்புணர்வு வாரத்தின்போது “ஊழலற்ற இந்தியா- வளர்ந்த இந்தியா” என்ற கருப்பொருளில் பல்வேறு நிகழ்ச்சிகளை அமைச்சகம் நடத்தியது.
தொடக்க நாளான அக்டோபர் 31-ஆம் தேதி, இணைய வழியாக ஒருமைப்பாட்டு உறுதிமொழியை அமைச்சக ஊழியர்கள் அனைவரும் எடுத்துக் கொண்டனர். கட்டுரை மற்றும் சுவரொட்டி தயாரித்தல் போட்டிகளும் நடத்தப்பட்டன.
உள்துறை அமைச்சகம்
2021-ஆம் ஆண்டுக்கான “சிறந்த புலனாய்வுக்கான மத்திய உள்துறை அமைச்சரின் பதக்கங்கள்” அறிவிப்பு: தமிழகத்தைச் சேர்ந்த 8 பேருக்கு விருது
2021-ஆம் ஆண்டுக்கான, “சிறந்த புலனாய்வுக்கான மத்திய உள்துறை அமைச்சரின் பதக்கம்”, அகில இந்திய அளவில் 152 காவல்துறை அலுவலர்களுக்கு அறிவிக்கப்பட்டுள்ளது. இதில், தமிழகத்தைச் சேர்ந்த காவல் துறை ஆய்வாளர்கள் திரு எம் சரவணன், திருமதி ஏ அன்பரசி, திருமதி பி கவிதா, திரு ஆர் ஜெயவேல், திருமதி கே கலைச்செல்வி, திரு ஜி மணிவண்ணன், திரு பி ஆர் சிதம்பரமுருகேசன் மற்றும் திருமதி சி. கண்மணி ஆகிய 8 பேர் விருது பெறுகிறார்கள்.
குற்றப் புலனாய்வில் சிறந்த செயல்திறனை ஊக்குவிக்கவும், புலனாய்வில் சிறப்பாக செயல்படும் அதிகாரிகளுக்கு அங்கீகாரம் அளிக்கவும், 2018-ஆம் ஆண்டில் “சிறந்த புலனாய்வுக்கான மத்திய உள்துறை அமைச்சரின் பதக்கம்” நிறுவப்பட்டது.
மத்தியப் புலனாய்வு நிறுவனத்தைச் சேர்ந்த 15 அலுவலர்களுக்கும், மத்தியப்பிரதேசம் மற்றும் மகாராஷ்ட்டிரா காவல் துறையைச் சேர்ந்த தலா 11 பேருக்கும், உத்தரப்பிரதேசத்தைச் சேர்ந்த 10 பேருக்கும், கேரளா மற்றும் ராஜஸ்தானிலிருந்து தலா 9 பேருக்கும், பிகார் காவல் துறையைச் சேர்ந்த 7 பேருக்கும், குஜராத், கர்நாடகா மற்றும் தில்லி காவல்துறையில் பணிபுரியும் தலா 6 பேருக்கும், பிற மாநிலங்கள், யூனியன் பிரதேசங்களைச் சேர்ந்த மற்றவர்களுக்கும் இந்த விருதுகள் அறிவிக்கப்பட்டுள்ளன. இவர்களில் தமிழ்நாட்டைச் சேர்ந்த 4 பேர் உட்பட, 28 பேர் மகளிர் காவல் துறை அதிகாரிகள் என்பது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745060
ரசாயனம் மற்றும் உரங்கள் அமைச்சகம்
அகமதாபாத்தில் உள்ள கொவிட் தடுப்பூசி உற்பத்தி ஆலையை பார்வையிட்டார் மத்திய அமைச்சர் திரு மன்சுக் மாண்டவியா
அகமதாபாத்தில் உள்ள ஜைடஸ் பயோடெக் பூங்காவை, ரசாயணம் மற்றும் உரத்துறை இணையமைச்சர் திரு மன்சுக் மாண்டவியா இன்று பார்வையிட்டார்.
இது குறித்து சுட்டுரையில் அமைச்சர் கூறுகையில், ‘‘ ஜைடஸ் கேடிலா நிறுவனம் ‘ஜைகோவ்-டி’ என்ற தடுப்பூசியை தயாரிக்கும் நிறுவனம். இதுதான் உலகின் முதல் டிஎன்ஏ அடிப்படையிலான கொவிட்-19 தடுப்பூசி.
ஹெஸ்டர் பயோ சயின்ஸ் லிமிடெட் நிறுவனத்தையும் மத்திய அமைச்சர் திரு மன்சுக் மாண்டவியா பார்வையிட்டார். இது குறித்து சுட்டுரையில் அவர் கூறுகையில், கோவாக்சின் தடுப்பூசி தயாரிப்பதற்கு, ஹெஸ்டர் நிறுவனம், பாரத் பயோடெக் நிறுவனத்துடன் புரிந்துணர்வு ஒப்பந்தம் செய்துள்ளது என குறிப்பிட்டிருந்தார்.
அவர்களின் முயற்சியை பாராட்டிய மத்திய அமைச்சர், அனைவருக்கும் இலவச தடுப்பூசியை உறுதி செய்ய தடுப்பூசி உற்பத்தியை அதிகரிப்பதற்கு, அரசு அனைத்து உதவிகளும் அளிக்கும் என உறுதியளித்தார்.
இளைஞர் நலன் மற்றும் விளையாட்டு அமைச்சகம்
ஆசிய விளையாட்டுப் போட்டிகளில் தங்கம் வென்றுள்ள ஜோசப் ஜேம்சுக்கு ரூபாய் 2.5 லட்சம் நிதி உதவி வழங்க விளையாட்டு அமைச்சகம் ஒப்புதல்
சர்வதேச பவர்லிப்டிங் பயிற்சியாளரான ஜோசப் ஜேம்சுக்கு பண்டித தீன்தயாள் உபாத்தியாய் விளையாட்டு வீரர்களுக்கான தேசிய நலத் திட்டத்தின் கீழ் ரூபாய் 2.5 லட்சம் நிதி உதவி வழங்க விளையாட்டு அமைச்சகம் ஒப்புதல் அளித்துள்ளது.
தற்போதைய கொவிட்-19-ன் போது முன்னாள் சர்வதேச விளையாட்டு வீரர்கள் மற்றும் பயிற்சியாளர்களுக்கு ஆதரவளிக்கும் இந்திய விளையாட்டு ஆணையம், இந்திய ஒலிம்பிக் சங்கம் மற்றும் மத்திய இளைஞர் விவகாரங்கள் மற்றும் விளையாட்டு அமைச்சகத்தின் ஒருங்கிணைந்த முயற்சியின் கீழ் இந்த நிதியுதவி அளிக்கப்படுகிறது.
2006-ம் ஆண்டு ஆசிய விளையாட்டுப் போட்டிகளில் தங்கம் வென்றவரும், 2008-ம் ஆண்டு ஆசிய பவர்லிப்டிங் போட்டியில் தங்கம் வென்றவருமான ஜோசப் ஜேம்ஸ், சமீபத்தில் கொவிட் தொற்றுக்கு உள்ளாகி, ஏப்ரல் 24 அன்று தீவிர சுவாசக் கோளாறுக்கு ஆளானார்.
அவரது ஆக்சிஜன் அளவு மிகவும் குறைந்ததால், ஹைதராபாத்தில் உள்ள விவேகானந்தா மருத்துவமனையில் அவரது குடும்பத்தினர் அவரை சேர்த்தனர். தீவிர சிகிச்சைப் பிரிவில் சுமார் ஒரு வாரம் சிகிச்சை பெற்ற அவர், மே 5 அன்று வீடு திரும்பினர். தற்போது அவரது உடல்நிலை சீராக உள்ள நிலையில் வீட்டு தனிமைப்படுத்துதலில் அவர் உள்ளார்.
நிதி உதவிக்காக மத்திய இளைஞர் நலன் மற்றும் விளையாட்டு அமைச்சகம், இந்திய விளையாட்டு ஆணையம் மற்றும் இந்திய ஒலிம்பிக் சங்கத்துக்கு ஜோசப் ஜேம்சின் மகள் அலிகா ஜோ நன்றி தெரிவித்துள்ளார்.